**MAGVETŐ REFORMÁTUS ÓVODA**

**2086 Tinnye, Petőfi u.2.**



**Hirdetmény a 2024/2025-ös nevelési évre történő**

**ÓVODAI   BEIRATKOZÁSRÓL**

Tisztelt Szülők!

A nemzeti köznevelésről szóló 2011.CXC. törvény 8.§ (2)bekezdése alapján minden gyermek abban az évben, melynek augusztus 31. napjáig betölti a 3. életévét, a nevelési év kezdőnapjától (2024. szeptember 1-től ) legalább napi négyórás óvodai nevelésre kötelezett.

A kötelező felvételi körzettel rendelkező Tinnyei Magvető Református Óvoda felvételi eljárása:

**Beiratkozás időpontja**: **2024. április 22-26-ig.**

**Az óvoda felvételi körzete:** Tinnye község közigazgatási területére terjed ki.

**A beíratással kapcsolatos fontos tudnivalók:**

* A megjelölt beíratási napokon kell beíratni azokat a gyermekeket az óvodába, akik 2024. augusztus 31-ig betöltik a 3. életévüket és még nem rendelkeznek óvodai jogviszonnyal.
* Az a szülő, aki óvodai nevelésben való részvételre kötelezett gyermekét az óvodába nem íratja be, szabálysértést követ el.
* A szülő gyermeke óvodai felvételét, átvételét az év folyamán is bármikor kérheti, de az év közben jelentkező gyermekek felvétele akkor lehetséges, ha van az óvodának szabad férőhelye.
* Ha a szülő, törvényes képviselő nem a kötelező felvételt biztosító óvodába szeretné gyermekét beíratni, akkor arra irányuló szándékának bejelentését a -kötelező felvételt biztosító nevének és címének megjelölésével emailben a [kemeny.zsigmond@tinnyeovi.hu](mailto:kemeny.zsigmond@tinnyeovi.hu) címen 2024.04.26-ig az óvodavezető fogadja.
* Az óvoda felveheti azt a gyermeket is, aki a harmadik életévét a felvételtől számított fél éven belül betölti, feltéve, hogy minden, a településen lakóhellyel, ennek hiányában tartózkodási hellyel rendelkező hároméves és annál idősebb gyermek óvodai felvételi kérelme teljesíthető.
* Szabad férőhelyekre felvesszük azon gyermekeket, akik

2024.09.01-2024.12.31. között töltik be a 3. életévüket, ők leghamarabb azon a napon vehetik igénybe az óvodai ellátást, amikor betöltik a 2,5 évüket.

.**Az óvodai jelentkezés módja:**

Az óvodai felvételi kérelemhez a szülőnek a **JELENTKEZÉSI ADATLAP** című nyomtatványt szükséges kitölteni, és a [kemeny.zsigmond@tinnyeovi.hu](mailto:kemeny.zsigmond@tinnyeovi.hu) email címre elküldeni vagy az óvodában lehet leadni a beiratkozás időpontjában.

A jelentkezési adatlapot az óvoda honlapján [www.magvetoreformatusovoda.](http://www.magvetoreformatusovoda.)hu lehet letölteni vagy a fenti email címen kérni.

**A beíratáshoz szükséges iratok:**

* a gyermek nevére kiállított személyi azonosítót és lakcímet igazoló hatósági igazolvány
* a gyermek  TAJ-kártyája
* a szülő személyi azonosító és lakcímet igazoló hatósági igazolványa
* a gyermek anyakönyvi kivonatának másolata
* a kötelező védőoltásokat igazoló orvosi igazolás, vagy az oltási kiskönyv bemutatása
* a sajátos nevelési igényű gyermek (SNI) felvételéhez a szakértői és a rehabilitációs bizottság javaslata szükséges
* igazolás tartósan beteg, vagy fogyatékos gyermekről, amennyiben a gyermek rendelkezik ilyen igazolással
* a gyermek hátrányos (HH), vagy halmozottan hátrányos (HHH) helyzetének fennállását megállapító határozat (önkormányzati határozat)
* nem magyar állampolgár gyermek beíratásánál a szülőnek igazolnia kell, hogy milyen jogcímen tartózkodik Magyarországon

Az óvodavezető az óvodai felvétel tárgyában hozott döntését legkésőbb

2024. május 31-ig írásban megküldi a szülőnek.

Az óvodai nevelésben való részvételre kötelezett gyermek szülője, amennyiben gyermeke az ***óvodakötelezettségét külföldön teljesíti***, ***vagy kezdi meg***, köteles arról a beiratkozás utolsó napját követő tizenöt napon belül írásban értesíteni az Oktatási Hivatalt, bejelentési kötelezettségüket a [www.oktatas.hu](http://www.oktatas.hu) oldal Köznevelés menüpontjának Külföldre távozás bejelentése pontjából vagy a https/www.oktatas.hu/kozneveles/kulfoldre\_tavozas\_bejelentese linken elérhető elektronikus űrlap kitöltésével és postai úton történő beküldésével tudják teljesíteni.

Szeretettel várjuk a gyermekeket!

                            Kemény Zsigmond

                                             óvodavezető

Tinnye, 2024.03.25.